
Αρείγδαεϊ 

ΡΓΟὈΙΘηΊ5 ροσθα Ὀγ Ἠοπηθῆίο σθορϑρῆγ, 8Π6 βϑρθοίβγν ἴῃ 6 ννϑηαθγίηρς οἵ Οαγϑθθυϑ, 86 θχοϊϊθα 
ΞΟ οἰ δΓ5 8Πη6 Πἰςἴογίϑηϑ σίηοθ δηϊὶ αυϊίγ. διαγίίηρ ἔγοπγ ἴῃ 6 ᾿ἰουγηθγϑ αἀθϑογθθα ἰη ἴῃ 6 Οαγϑδθγ, ἵννο 
πγϑίη οοηϊθχίς οἵ γθϑθαγοῇ ννογθ ἀθνθίορθα. Οἡ ἴπμ6 ἢγοὶ οοηϊθχὶ θθίοηρ ἴῃοϑΘ ννῆο δριθα ἰῃϑῖ 
1ῃ6 ρίβοθς Οαγϑϑθιις νἰοἰϊθα σου !α θ6 ἰάθη θα ννίϊῃ σρθοίῆο ροϊπῖς οη ἴῃ 6 πηϑρ (οἰἴμϑγ ἴῃ ἴῃ 6 
Μροαϊϊζθγγβηθϑη ρϑϑίη ΟΥΓ 8οῦοϑα ἴῃ6 ϑἰγαίῖς οὐ Οἱ γαίἴϑγ ἰη ἴπ6 Αἰϊαηῖὶς Οσθϑη). Οη ἴμ6 βθοοηα 
οοηϊοχὶ ρθίοηρ γΓαοθδγοῆθία ννῆο σκθρίϊο!γ ρίϑοθα ἴῃ6 δανθηΐωυγθς οἵ Οαγϑϑθιις ἰη ἴῃ 6 γθϑίπΊ οἵ 
1ῃ6 ἰπγαρίηϑγγ. Τῇ 656 ἴννο οοηϊθχίς ἤδνθ 8ἰςο ἰπΠ!} θη σθα πηοάθγη γθϑθδγοῇ. 


Τα προβλήματα που παρουσιάζει η ομηρική γεωγραφία και ιδιαίτερα οι περιπλανήσεις του 
Οδυσσέα, απασχόλησαν τους μελετητές και τους ἱιστορικούς ήδη από την αρχαιότητα. Με 
αφετηρία τα ταξίδια που περιγράφονται στην Οδύσσεια αναπτύχθηκαν δύο κύριοι άξονες, δύο 
πλαίσια ἐρευνας. Στο ένα πλαίσιο ανήκουν όσοι ὑποστηρίζουν ότι οι τόποι που επισκέφτηκε ο 
Οδυσσέας μπορούν να ταυτιστούν με συγκεκριμένα σημεία στο χάρτη ( εἰτε στη λεκάνη της 
Μεσογείου ἠ πέρα από τα Στενά του Γιβραλτάρ στον Ατλαντικό Ὠκεανό). Στο δεύτερο 
ερευνητικό πλαίσιο ανήκουν όσοι τοποθετούν με σκεπτικισμό τις περιπέτειες του Οδυσσέα στη 
σφαίρα του φανταστικού. Οι θεωρίες αυὑτές επηρέασαν και τη σύγχρονη έρευνα. 


Παλαιότεροι μελετητές όπως ο Βεγδγα (1927-1929), υποστήριξαν ότι οι περιοχές που ταξίδεψε 
ο Οδυσσέας εἰναι αληθινές, ενὠ νεότεροι όπως οι δἰθηΐογα 8πα [υςθ6, (1974), υἱοθετώντας τον 
σκεπτικισμό του Ερατοσθένη, υποστηρίζουν πως κατά κύριο λόγο τα ταξίδια του Οδυσσέα ήταν 
φανταστικά, χωρίς να παραβλέπουν όμως την πρόθεση του Ομήρου να τους προσθέσει μια 
αληθοφανή χωροχρονική διάσταση. Η μελέτη της Οδύσσειας, εκτός από γεωγραφικά 
προβλήματα, θέτει παράλληλα και ένα επιπλέον σημαντικό ζήτημα. Αὐυτό δεν εἰναι άλλο από 
τον συμβολισμό που κρύβεται πίσω από τα ταξίδια του Οδυσσέα και εν γένει του ἐπους. Αφού, 
λοιπόν πρώτα, επιχειρήσουμε να αναπλάσουμε το ταξίδι του Οδυσσέα (βασιζόμενοι στον 
Ὀμηρο και σε γνωστές βιβλιογραφικές πηγέςἦὗ, στη συνέχεια θα προσπαθήσουμε να 
αποσαφηνίσουμε τι τελικά απηχούν αὐτές οι περιπλανήσεις του Οδυσσέα 


Το Ταξίδι 

Ο πρώτος σταθμός του Οδυσσέα μετά την αναχὠρησή του από την Τροία εἰναι η χώρα των 
Κικόνων. Οι Κίκονες, οἱ οποίοι ήταν σύμμαχοι των Τρώων, κατοικούσαν στη Θράκη και 
συγκεκριμένα στη περιοχή του Ἐβρου. Ο Οδυσσέας και οι σύντροφοί του συγκρούστηκαν με 
τους Κίκονες και με πολλές απώλειες ἐπλευσαν νότια προς το ακρωτήριο Μαλέας και κατόπιν 
νότια-;νοτιοδυτικά της Κρήτης. Αὐυτό εἰναι και το τελευταίο σημείο του ταξιδιού του, το οποίο 
μπορούμε να ταυτίσουμε με σχετική ακρίβεια στο χάρτη. Από εδώ, και μέχρι να φτάσει στη 
Σχερία και κατόπιν στην Ιθάκη, ξεκινάει μια ατελείωτη περιπέτεια του Οδυσσέα στον κόσμο του 





' Στοιχεία για τῆν ανάπλαση του ταξιδιού του Οδυσσέα αντλήθηκαν από: [μιςε 1975, δσἰαπίογα 8π6 [66 
1974, Μαζαράκης-Αινιάν 2000 και Μαϊκίη 1998. 

φανταστικού. Μέσα από τις περιπλανήσεις του θα γνωρίσει νέους λαούς, νέους τόπους, θεούς 
και μυθικά τέρατα. Αυτό όμως δεν αναιρεί το γεγονός ότι υπάρχουν ιστορικά στοιχεία μέσα στο 
ἐπος, τα οποία πρέπει να αντλήσουμε προσεκτικά, για να τα χρησιμοποιήσουμε πλέον ὡς 
ιστορικά δεδομένα. Εἰναι δύσκολο, όμως, διαβάζοντας την Οδύσσεια, να μην ὑποκύψει 
κάποιος στην αφηγηματική δεινότητα του Ομήρου και παράλληλα να μείνει ανεπηρέαστος από 
τις πειστικές περιγραφές του ὠστε να ανακαλύψει ποια στοιχεία εἰναι αληθινά και ποια όχι. 
Σημαντικό εἰναι επίσης, να προσέξουμε πώς χρησιμοποιείται από τον Όμηρο το μοτίβο των 
ἐννέα ημερών. Σε αρκετές περιπτώσεις ο χρόνος που χρειάστηκε ο Οδυσσέας για να ταξιδέψει 
από ένα μέρος σε κάποιο άλλο εἰναι ακριβώς εννέα ημέρες. Εἰναι αυτονόητο εδώ πως ο χρόνος 
πλέον θα ἐχει συμβολιστικό χαρακτήρα και ὀχι τόσο πρακτικό. 


Μετά από εννέα μέρες, λοιπόν, ο Οδυσσέας φτάνει στῆ χώρα των Λωτοφάγων, την οποία με 
κάποια επιφύλαξη μπορούμε να την τοποθετήσουμε στη Β. Αφρική (μάλλον στη σημερινή 
Λιβύη, όπου ἐχουμε πληροφορίες από αρχαίους συγγραφείς όπως ο Ηρόδοτος και ο Πολύβιος 
ότι υπήρχαν περιοχές εκεί που φύτρωναν Λωτοί). Επόμενος σταθμός οι Κύκλωπες, ὀπου οι 
πληροφορίες που αντλούμε από το ἐπος δεν επαρκούν για να ταυτίσουμε το νησί τους με 
κάποιο συγκεκριμένο φυσικό τόπο, καθώς δε δίνεται ούτε ο χρόνος ούτε η κατεύθυνση που 
ακολούθησε ο Οδυσσέας. Ο Όμηρος λέγει ότι πρόκειται για ἐνα πολύ εύὐφορο νησί (Οὅδ. 9, 116- 
211; 124). Ο πρωτόγονος τρόπος ζωής των κατοίκων του, ὀπως περιγράφεται, θα μπορούσε να 
παραλληλιστεί με εκείνο λαών της Κεντρικής και νότιας Ιταλίας, ἐτσι πως αναγνωρίζεται μέσα 
από τις παραδόσεις των Μυκηναίων που ταξίδεψαν εκεί ήδη από το 1500 ΠΚΕ. Αυτό εἰναι το 
πρώτο από τα πολλά στοιχεία μέσα στο ἐπος που συγκλίνουν σε ό,τι θα ὑυποστηρίξουμε στο 
δεύτερο μέρος της μελέτης μας. 


Ο Όμηρος ήταν εξοικειωμένος με τις περιγραφές των πρώτων ταξιδιών των Μυκηναίων και σε 
συνδυασμό με τα σχεδόν σύγχρονα του μεταναστευτικά ταξίδια προς τη Δύση εμπνεύστηκε για 
να ολοκληρώσει το ἐπος. Στη συνέχεια ο Οδυσσέας φτάνει στο πλωτό (όπως αναφέρει 
χαρακτηριστικά ο Όμηρος, Οὅ. 10, 4) νησί του Αιόλου --τόπο εκ των πραγμάτων φανταστικό, 
παρά τη προσπάθεια του Ομήρου να προσδώσει στον Αἰίολο και την πόλη του ανθρὠπινη 
υπόσταση- από όπου με τη βοήθεια του θεού των ανέμων φεύγει για την Ιθάκη. Μετά από 
ἐννέα μερόνυχτα ταξιδιού ο Οδυσσέας την δέκατη μέρα αντικρίζει την Ιθάκη. Η γνωστή 
απρονοησία των συντρόφων του, όμως, θα τον ξαναστείλει πίσω στο νησί του Αιόλου. 
Διωγμένος με άσχημο τρόπο πλέον από εκεί, θα πλεύσει έξι μέρες και έξι νύχτες, μέχρι να 
βρεθεί στη χώρα των Λαιστρυγόνων, εκεί που όπως λέει και ο Όμηρος οι δρόμοι της νύχτας και 
της μέρας συνοδεύουν (Οδ. 10, 80). Οἱ βαρβαρικές φυλές που συνάντησαν εκεί, ὠθησαν τους 
ἐερευνητές να την τοποθετήσουν στη ΒΑ Σικελία ή στην Κορσική. Όμως, το φυσικό φαινόμενο 
που αναφέρει ο Όμηρος σε συνδυασμό με την περιγραφή του λιμανιού (Οδ. 10,88-94), που 
θυμίζει σκανδιναβικό φιόρδ) κάνουν πολλούς να αναζητήσουν τη χώρα των Λαιστρυγόνων στη 
βόρεια Ευρώπη. 


Δύο ακόμα σημαντικές λεπτομέρειες θα πρέπει να επισημάνουμε, πριν εγκαταλείψουμε τη 
χώρα των Λαιστρυγόνων μαζί με τον Οδυσσέα. Το ένα εἰναι ότι η χώρα των Λαιστρυγόνων 
αλληγορικά συμβολίζει το τέλος του κόσμου με τον τρόπο που περιγράφεται () καθώς επίσης 
και το γεγονός ότι Λαιστρυγόνες εἰναι οι τελευταίοι αληθινοί και ζωντανοί άνθρωποι που 
συναντά ο Οδυσσέας στο ταξίδι του, μέχρι τουλάχιστον να καταπλεύσει στη Σχερία. Σειρά στις 
περιπλανήσεις του ἠήρωα εἰχε η Αιαία, το νησί της Κίρκης, για το οποίο η περιγραφή του 


2 ξιϑηΐογα δπηα [υςθ, 1974. 

Ομήρου ότι βρισκόταν κάπου ανατολικά του ήλιου, δε μας βοηθάει ιδιαίτερα να το 
προσδιορίσουμε στο χάρτη. Φεύγοντας από το νησί της Κίρκης, ο Οδυσσέας ψάχνει και βρίσκει 
την πύλη προς τον Ἀδη. 


Τα προβλήματα που δημιουργούνται είναι πολλά, όταν θέλουμε με βεβαιότητα και με βάση τα 
αρχαιολογικά κατάλοιπα να ορίσουμε το σημείο ὀπου ο Οδυσσέας φέρεται να κατέβηκε στον 
Ἀδη. Η μια άποψη τοποθετεί την πύλη προς τον ἈἌδη στην ἰταλία και συγκεκριμένα ή στη λίμνη 
Ανογημς στην Καμπανία ή στην Κύμη. Από την άλλη, πιο γνωστή και παραδεκτή εἰναι η θεωρία 
της ταύτισης των πυλών του κάτω κόσμου, με το σημείο ὀπου συναντώνται οἱ ποταμοί 
Αχέροντας και Κωκυτός στην Εφύρα της Θεσπρωτίας. Οἱ ανασκαφές που ἐγιναν εκεί από τον Σ. 
Δάκαρη ἐέφεραν στο φως τα κατάλοιπα ενός νεκρομαντείου. Οἱ Κιμμέριοι που κατοικούσαν εκεί 
σύμφωνα με τον Όμηρο μας δημιουργούν νέα προβλήματα ὡς προς την γεωγραφική ταύτιση 
της περιοχής. Χάρις όμως σε ένα χειρόγραφο του Ομήρου, στο οποίο αναφέρονται και ὡς 
Χειμέριοι, και με βάση κείμενα του Θουκυδίδη, ο οποίος κάνει λόγο για το λιμάνι Χειμέριον στη 
Θεσπρωτία, η προαναφερθείσα υπόθεση αποκτά πλέον σημαντικό έρεισμα. Μαρτυρίες τέλος 
των ντόπιων όπως τις συνέλεξαν ερευνητές, κάνουν λόγο και για ύπαρξη τρίτου ποταμού ως τις 
αρχές του προηγούμενου αιώνα, περιγραφή που υφίσταται και στο ἐπος (Αχέροντας, Κωκυτός, 
Πυριφλεγέθων, Οὗδ. 10,509-515). 


Η σύντομη επιστροφή του Οδυσσέα στο νησί της Κίρκης για να θάψει τον Ελπήνορα ίσως να 
μην εἰχε μεγάλη σημασία, αν δεν περιελάμβανε ἐνα πολύ σημαντικό στοιχείο. Οἱ οδηγίες 
ναυσιπλοΐας που παίρνει ο Οδυσσέας από την Κίρκη εἰναι οἱ πρώτες και οι μόνες που 
υπάρχουν στο ἐπος. Δεν θα ήταν υπερβολή να ὑποστηρίξουμε ότι στο χωρίο αυτό διαφαίνονται 
ίχνη από ἐνα εἰδος ταξιδιωτικού-ναυτικού οδηγούἶ τον οποίο γνώριζε ο Όμηρος και που ίσως 
έκανε την εμφάνισή του από το τέλος της εποχής του Χαλκού. Ο Οδυσσέας και οι σύντροφοί 
του συνεχίζουν το ταξίδι τους περνώντας από τις Σειρήνες (κάποιο από τα νησιά 6Ε8|}, Ν. των 
Πιθηκουσών ἠή Β. του Στρόμπολι) και από τους κινούμενους βράχους (Πλαγκτές) που βγάζουν 
καπνό και φωτιά και που τα αρχαιολογικά κατάλοιπα με επιτρέπουν να το ταυτίσουμε με τα 
ηφαιστιογενή νησιά Λιπάρες (έχει βρεθεί εκεί μυκηναϊκή κεραμική). 


Ἐπειτα θα αντιμετωπίσουν τη Σκύλλα και τη Χάρυβδη. Η περιγραφή του Ομήρου ότι η Χάρυβδη 
κατάπινε τρεις φορές σε μια ημέρα τα νερά της θάλασσας και σε άλλες τρεις τα ἀδειαζε (Οδ. 
12, 105-106), παραπέμπει στα στενά της Μεσσίνας, που χωρίζουν τη Σικελία από τη Ν. ἰταλία. 
Τα στενά ήταν γνωστά στους Μυκηναίους ναυτικούς καθώς αποτελούσαν συνήθη ναυτικό 
δρόμο και τα ισχυρά θαλάσσια φαινόμενα που συναντούσαν τους προκαλούσαν τρόμο. 
Γεγονός που εἰναι φανερό ότι ο Όμηρος γνώριζε πολύ καλά και έτσι ενισχύεται περισσότερο η 
άποψη ότι τα πρώιμα μυκηναϊκά ταξίδια αποτέλεσαν την αρχική ἐμπνευση του ποιητή. Μετά 
από όλα αὐτά φτάνει στη Θρινακία που μάλλον ήταν Β-ΒΔ της Ιθάκης και 9 μερόνυχτα 
αργότερα ταλαιπωρημένος και χωρίς συντρόφους καταλήγει στο απομονωμένο αλλά 
«εξωπραγματικά» όμορφο νησί της Καλυψώς, την Ὡγυγία. Αν λάβουμε υπόψη μας ότι από εκεί 
ο Οδυσσέας χρειάστηκε δεκαεπτά μέρες και νύχτες με τη μεγάλη Ἄρκτο στα αριστερά του για 
να φτάσει στη Σχερία, τοποθετούμε το νησί στη Δ. Μεσόγειο (Μάλτα, Μάλαγα, Μαδέρα, 
Γιβραλτάρ) ή την μακρινή Ισλανδία. Η ἀφιξη του Οδυσσέα με αὑτόν τον τρόπο στην ομηρική 
Σχερία πέρα από το τέλος των περιπετειών του κρύβει και ένα βαθύτερο συμβολισμό. Εἰναι η 
ἐπιστροφή του στον πραγματικό κόσμο και στους ζωντανούς και αληθινούς ανθρώπους μετά 
από τις ατελείωτες περιπλανήσεις στις χώρες του μύθου. Εἰναι εξάλλου το πρώτο φιλόξενο 


3 ςιϑηΐογα 8πα [66 1974, 130. 

μέρος που τον καλοδέχονται ανιδιοτελώς μετά από τη μακροχρόνια περιπλάνησή του στις 
θάλασσες του κόσμου. 


Το έπος και ἢ ιστορία 

Παραπάνω παραθέσαμε περιληπτικά τις περιπλανήσεις του Οδυσσέα. Αὐτό που πρέπει να 
επισημάνουμε εἰναι ότι η Οδύσσεια δεν εἰναι ένα ἱιστορικό ἐέργο, ούτε πρέπει να λογίζεται ὡς 
τέτοιο. Ο ίδιος ο Όμηρος, άλλωστε, δε διεκδίκησε ποτέ τον ρόλο του ιἱστορικού. Σκοπός του 
ήταν να τέρψει τους ακροατές των επών του εμπλουτίζοντάς το με στοιχεία γνωστά σε αυτούς. 
Δεχόμενοι δε, ότι καμιά μορφή τέχνης δεν μπορεί να μείνει ανεπηρέαστη από την εποχή της, 
συμπεραίνουμε ότι τα Ομηρικά ἐπὴ πέρα από τη λογοτεχνική τοὺς αξία έχουν μια 
αδιαμφισβήτητη ιστορικότητα. Ο Όμηρος ζει και δημιουργεί μέσα σε μια ἔέντονη 
κοινωνικοπολιτικά και οικονομικά περίοδο με τα σημαντικά γεγονότα και τις αλλαγές να 
διαδέχονται η μία την άλλη, ενώ παράλληλα εἰναι φορέας μιας σημαντικής πολιτιστικής (και 
όχι μόνο ποιητικής) παράδοσης που επιβιώνει από τα Μυκηναϊκά χρόνια ὡς τις μέρες του 
Ομήρου. Παράδοση που διασώζεται στα χρόνια του Ομήρου όχι πλέον ὡς μύθος αλλά ὡς 
κομμάτι της ἱστορίας των Ελλήνων“. Η ατμόσφαιρα της εποχής δεν καταγράφεται από τον 
ποιητή, ἐνδείξεις της όμως εἰναι φανερές μέσα στο έργο του. Για να κατανοήσουμε λοιπόν το 
έργο του αλλά και να αποσαφηνίσουμε τι απηχούν τα Ομηρικά ἐπη χρειάζεται να κάνουμε μια 
σύντομη ἱστορική αναδρομή στις συνθήκες που διαμόρφωσαν την εποχή του Ομήρου αλλά και 
εκείνες που καθόρισαν την παράδοση των Μυκηναϊκών χρόνων που κληροδότησε ο ποιητής. 


Οι Μυκηναίοι ἠδη από το 1600 ΠΚΕ, με κληρονομιά τους θαλάσσιους δρόμους των Μινωιτών, 
πραγματοποιούσαν μακρινά ὑπερπόντια ταξίδια σε μέρη άγνωστα και συνήθως επικίνδυνα με 
σκοπό το εμπόριο μετάλλων". Αν και οἱ πρώτες εμπορικές επαφές είχαν κατεύθυνση την 
Ανατολή, στη συνέχεια οἱ Μυκηναίοι στράφηκαν προς τη Δύση και την Ιταλία, όπου οἱ 
συνθήκες ήταν ευνοϊκότερες. Τα ιταλικά φύλα έδειχναν μεγαλύτερη ανοχή στην εμπορική αὐτή 
εισβολήδ. Οἱ ναυτικές γνώσεις των Μυκηναίων ενέπνεαν το σεβασμό στους λιγότερο 
ανεπτυγμένους λαούς της ἰταλικής χερσονήσου. Τα προϊόντα, άλλωστε, που μετέφεραν οι 
Μυκηναίοι ἐμποροι ήταν απαραίτητα στους κατοίκους των περιοχών αὐυτών. Στη Δύση, επίσης, 
όπως εἰχε επισημάνει και ο Βο4Ζίεγ, δεν προῦὐπήρχε καμία ἰισχυρή ναυτική δύναμη, κάτι που δε 
συνέβαινε στην Ανατολή, γεγονός που έκανε πιο πρόσφορο το ἐδαφος για την εμπορική 
κυριαρχία των Μυκηναίων. Στα ταξίδια αυτά προς τη Δύση οι Μυκηναίοι ακολούθησαν τους 
θαλάσσιους δρόμους που αρχικά είχαν χαράξει οἱ πρωτοπόροι των μινωικὠν χρόνων. Ἐπλεαν 
κατά μήκος των ακτών της Πελοποννήσου, περνούσαν από την Ιθάκη και τη Κέρκυρα και από 
εκεί κατευθύνονταν προς την ἰταλία΄. Παρατηρώντας την ποσότητα μυκηναϊκής κεραμικής που 
εντοπίζεται στην ἰταλία, ανακαλύπτουμε ότι αυξάνεται όσο εδραιώνεται ἡ μυκηναϊκή 
κυριαρχία στο εσωτερικό της ελληνικής επικράτειας . Κατά τον 140 αιώνα και 130 αἰώνα ΠΚΕη 
συγκέντρωση μυκηναϊκής κεραμικής εἰναι εντυπωσιακή κυρίως στη Σικελία, τις Αιολίδες 
νήσους, την Απουλία και λιγότερο στην Καμπανία. Ο 12ος αιώνας, που σηματοδοτεί τη 
σταδιακή παρακμή του Μυκηναϊκού πολιτισμού, θα σημάνει παράλληλα και το τέλος του 
πρώτου κύκλου εμπορικών ἐεπαφών ανάμεσα στην Ελλάδα και την ἰταλία. 


4 ς[ϑηΐογα 8π6 [66 1974, 135-138. 

3 Βορηρίϑςοη, 1979. 

5 ΒροηρίΞςοη, 1979. 

7 ςιβηΐογα δπα ἰυςθ!. ν., ὁόὄ.π., 1974, κεφ. 3. 

ὅ ΒΙαρνναγ, Ὁ. 1992, Οἱ πρώτοι ἘἙλληνες στη Δύση (μτφ. Φ. Αρβανίτης), Αθήνα. 

Η οικονομική διάσταση του φαινομένου αυτού ήταν αδιαμφισβήτητα σημαντική, περιορίζεται 
όμως μόνο στον εμπορικό τομέα. Ο αποικισμός δεν έχει ακόμα απασχολήσει τους Ἑλληνες του 
12ου αιώνα με εξαίρεση κάποιες μεμονωμένες περιπτώσεις. Πολύ αργότερα, τον 8ο αιώνα, και 
όταν οι συνθήκες καταστήσουν επιτακτική την ανάγκη για μαζικές μετακινήσεις πληθυσμών, θα 
γίνει λόγος για την ύπαρξη ἰισχυρών ελληνικὠν αποικιών στην [ταλία. Στα ταραγμένα χρόνια 
που θα ακολουθήσουν την κατάρρευση του Μυκηναϊκού πολιτισμού η αβεβαιότητα θα δώσει 
τη θέση της στη σιγουριά που πρόσφερε η σταθερότητα των Μυκηνών. Με μόνα εφόδια την 
παράδοση και τις αναμνήσεις ενός ισχυρού βασιλείου, οἱ Έλληνες θα διανύσουν τους 
σκοτεινούς αιώνες που ἐπονται μέχρι την «αναγέννηση» της γεωμετρικής περιόδου. Εἰναι πάλι 
η αναζήτηση μετάλλων που θα ωὠθήσει τους Ἑλληνες να διασχίσουν εκ νέου τους εμπορικούς 
δρόμους των προγόνων τους προς την Ιταλία". Με οδηγό την παράδοση και με τις προοπτικές 
ευνοϊκότερες πλέον, ἐεπανασυνδέουν τις εμπορικές τους σχέσεις με τους λαούς της Δυτικής 
Μεσογείου. Ταυτόχρονα, το πρόβλημα του υὑπερπληθυσμού που παρατηρείται στην ελληνική 
επικράτεια θα οδηγήσει σταδιακά στη μόνιμη εγκατάσταση Ελλήνων στις περιοχές με τις 
οποίες έχουν εμπορικές συναλλαγές. Κύριος λόγος όμως των ταξιδιών αυτὠν παραμένει το 
εμπόριο, στα πλαίσια του οποίου αρχίζουν οἱ πρώτοι τολμηροί να εγκαθίστανται στην ἰταλία᾽ ἢ. 
Δεν είναι τυχαίο άλλωστε, ότι οι παλιότερες αποικίες ιδρύθηκαν ὀχι σε περιοχές κατάλληλες 
για καλλιέργεια αλλά σε θέσεις που εξασφάλιζαν περισσότερες ευκαιρίες για εμπόριο (κοντά 
στην Ετρουρία ή στα στενά της Μεσσίνα) ΄ “. 


Οι Ευβοείς ιδρύουν την πρώτη ελληνική αποικία στις Πιθηκούσσες γύρω στο 760 ΠΚΕ και 
πολλές ελληνικές πόλεις ακολουθούν το παράδειγμά τους τα επόμενα χρόνια. Για περισσότερο 
από δύο αιώνες θα ιδρύονται ελληνικές αποικίες στην κεντρική και νότια ἰταλίαἷ με εξέλιξη 
εντυπωσιακή. Ο τρόπος με τον οποίο επέλεγαν τις περιοχές που θα κατοικούσαν, οι σχέσεις 
τους με τους ντόπιους πληθυσμούς και η κοινωνική οικονομική και πολιτική οργάνωση των 
αποικιών, όσο σημαντικά θέματα κι αν είναι, δεν μπορούν να αποτελέσουν αντικείμενο αυτής 
της ἐργασίας. Η σύντομη αυτή ἱιστορική αναδρομή όμως, θα χρησιμεύσει ὡς αφετηρία στην 
αναζήτηση των επιρροών και της ἐμπνευσης του Ομήρου για τη σύνθεση της Οδύσσειας και 
κατ’ επέκταση στην ανακάλυψη τι απηχεί τελικά το ἐπος. 


Η συμβολή του μύθου 

Ο Όμηρος συνθέτει το ἐργο του κατά τη διάρκεια του ϑου αι. ΠΚΕ και ζει κοντά τις μεγάλες 
αλλαγές που συντελούνται. Το κοινωνικοπολιτικό κλίμα της εποχής του δεν μπορεί να τον 
αφήσει ανεπηρέαστο. Αν και σκοπός του εἰναι να ικανοποιήσει τις καλλιτεχνικές του ανησυχίες 
και να τέρψει τους ακροατές του, δεν αφήνει ανεκμετάλλευτα τα εντυπωσιακά ιστορικά 
στοιχεία που του προσφέρει με αφθονία η εποχή του. Οἱ δἰβαηΐογα και [υς6 ὀρισαν τρεις 
σημαντικές ιστορικές περιόδους που επηρέασαν τον Ὀμηροῖ". Αρχικά ἐχουμε τους Μινωίτες 
και τους Μυκηναίους θαλασσοπόρους που πρώτοι πραγματοποίησαν αυτά τα επικίνδυνα 
υπερπόντια εμπορικά ταξίδια. Στ συνέχεια τοποθετούν τους παραδοσιακούς μύθους των 
Ελλήνων ηρώων, που επιστρέφουν στις πατρίδες τους μετά τον Τρωικό πόλεμο, αφού πρώτα 
έχουν περιπλανηθεί αρκετά σε αφιλόξενες θάλασσες, ενώ τέλος δεσπόζει το μεγάλο αποικιακό 
κύμα των Ευβοέων και των υπόλοιπων Ελλήνων στην ἰταλία από το 760 ΠΚΕ και μετά. 


ἢ ΒρηρίΞςοη, 1979. 

10 Μοββθ, 6., ϑεῆπϑρρ - Θουγθαί!οη, Α. 1992, Επίτομη Ιστορία της ἀρχαίας Ελλάδας, Αθήνα 
ἐξ ΒοδγαπΊβϑη, 1996. 

᾿ξ ΒοδγαπΊβϑη, 1996. 

13 ςταηίογα δπα [τα 1974, κεφ. 6. 

Ιδιαίτερο ενδιαφέρον παρουσιάζει η δεύτερη κατηγορία, στην οποία θα σταθούμε λίγο, πριν 
προχωρήσουμε στα συμπεράσματά μας. Οι μύθοι της επιστροφής των Ελλήνων από την Τροία 
υπήρξαν σημαντικοί για την διαμόρφωση μιας ναυτικής παράδοσης με χαρακτήρα αποικιακό. 
Αὐτοί οι «γοϊυγηίπρ μθγοθς» όπως τους ονομάζει ο Μαϊκίη᾽ ἐπλευσαν σε θάλασσες άγνωστες 
και αφιλόξενες, γνώρισαν νέους τόπους και υπέφεραν πολλά πριν γυρίσουν στα σπίτια τους. Το 
ἐεπαναλαμβανόμενο μοτίβο των ατελείωτων θαλασσινών περιπλανήσεων διαμορφώνει 
αυτόματα μια πρωτοαποικιακή παράδοση. Ο Οδυσσέας αποτελεί χαρακτηριστικό παράδειγμα 
πρωτοαποικιακού ήρωα, καθώς με τις περιπέτειες του ανοίγει νέους θαλάσσιους δρόμους και 
ανακαλύπτει νέους λαούς. Ο Οδυσσέας και οι ὑπόλοιποι ήρωες, βέβαια, δεν εγκαθίστανται 
ποτέ μόνιμα σε κανένα μέρος που επισκέπτονται. Αυτό όμως δεν αφαιρεί τη χρησιμότητά τους, 
για όσους σκόπευαν να κάνουν εμπόριο ή να αποικίσουν σε άγνωστα μέρη. Ο μύθος τους 
ασκούσε επίδραση, εἰτε ὡς θεϊκή καθοδήγηση εἰτε ακόμα ὡς προστασία, στοὺς επίδοξους 
θαλασσοπόρουςἷ. Η Οδύσσεια αποτελεί κατά ένα τρόπο τη λογοτεχνική μεταφορά των 
εμπορικὠών και μεταναστευτικών ταξιδιών των Ελλήνων προς τη Δύση. Οι δυσκολίες που 
αντιμετώπιζαν οι Έλληνες στις περιπέτειες αυτές, όπως εἰδαμε, ήταν αρκετές. Η ναυσιπλοΐα δεν 
ήταν πάντα εύκολη, κίνδυνοι παραμόνευαν παντού, ενώ οι νέοι τόποι και οι νέοι λαοί που 
συναντούσαν δεν ήταν πάντα φιλόξενοι. 


Την επικινδυνότητα αὐυτὠν των ταξιδιών μετέφεραν οι διηγήσεις των ναυτικών, τις οποίες ο 
Όμηρος φαίνεται πως εἰχε υπόψη του. Οι διηγήσεις αὑτές εμπλουτίστηκαν από τον Όμηρο και 
σταδιακά πέρασαν στη σφαίρα του μύθου. Το κοινό της εποχής του Ομήρου άλλωστε, ήταν 
εξοικειωμένο και πρόθυμο να ακούσει διογκωμένες τις θαλασσινές περιπέτειες ενός τυπικού 
πρωτοαποικιακού ήρωα όπως ο Οδυσσέας. Εἰναι πολύ πιθανό πολλοί από τους ακροατές της 
Οδύσσειας να ακολούθησαν λίγο αργότερα τα βήματα του Οδυσσέα στο δρόμο προς τη Δύση. 
Το ἐπος για αυτούς έρχεται να λειτουργήσει πιο καταλυτικά. Μέσα από τις περιπλανήσεις του 
Οδυσσέα διαμορφώνουν μια νέα εθνική συνείδηση. Το ἐπος θα τους βοηθήσει να 
ἐεπανακτήσουν την εθνική τους ταυτότητα που προσωρινά θα απωλέσουν φεύγοντας από τη 
μητρόπολη. Ταξιδεύοντας προς την [ταλία, με τις περιπέτειες του προγόνου τους Οδυσσέα για 
οδηγό, ανακαλύπτουν και έναν επιπλέον σκοπό του ταξιδιού τους. Δεν εἰναι πια οικονομική ή 
κοινωνική η αἰτία που τους οδηγεί εκεί, αλλά ηθική. Η ανακατοίκηση των περιοχών που 
πρώτος ο προγονός τους ανακάλυψε" τους χαρίζει ἐνα ακόμα ισχυρό κίνητρο. Η επισήμανση 
της διαλεκτικής σχέσης ανάμεσα στον ομηρικό μύθο και τη δημιουργία εθνικής συνείδησης των 
κατοίκων των αποικιών εἰναι πολύ σημαντική, όχι μόνο για την κατανόηση των αἰιτιών που τους 
οδηγούν σε ταξίδια με αβέβαιο μέλλον, αλλά κυρίως για την κατανόηση των σχέσεων που 
αναπτύσσουν μεταξύ τους και με τις μητροπόλεις. 


Συνοψίζοντας τα παραπάνω μπορούμε να ισχυριστούμε ότι οι περιπλανήσεις του Οδυσσέα 
αποτελούν αρχικά μια αμυδρή ανάμνηση των πρώιμων εμπορικών επαφὼών των Μυκηναίων 
στην ἰταλία που είχαν ξεκινήσει από το 1600 ΠΚΕ. Τα πρώτα αυτά ταξίδια δεν μπόρεσαν να 
αφήσουν ανεπηρέαστη τη ποίηση. Ο διάλογος του Τηλέμαχου με τον Μέντη επιβεβαιώνει ότι η 


16. ΜΜαἰκίη, 1998. 
15 Μεικίη 1998. 
16. Μεικίη, 1998. 
1) [μς6 1975, κεφ. 8. 

Ιθάκη ήταν εμπορικό πέρασμα από τότε (Οδ. 1,105 κ-ε.) 5. Παράλληλα όμως δεν μπορούν να 
χαρακτηριστούν τυχαίες οἱ αναφορές του Ομήρου στην ίδρυση αποικιών ἠή στα ταξίδια που 
πραγματοποιούσαν οι Φαίακες στην Εύβοια (Οδ. 6,321 κιε.), αναφορές που παραπέμπουν 
ευθέως στο σύγχρονο του εμπορικό και αποικιακό ρεύμα του ϑου ΠΚΕ αιώνα. 


Βασικότερη πηγή του Ομήρου για την Οδύσσεια αποτέλεσαν αναμφίβολα τα εμπορικά ταξίδια 
και η ίδρυση αποικιών από τους Ευβοείς το 760 ΠΚΕ και αργότερα. Το πιθανότερο εἰναι η 
τελική απάντηση αναφορικά με τι απηχεί η Οδύσσεια, να εἰναι ἑνας συνδυασμός και των δύο. 
Αν δεχτούμε ότι οι πρώτες περιπλανήσεις των Μυκηναίων αποτελούσαν ήδη από τότε τη 
ναυτική παράδοση των Ελλήνων, οι κατοπινές περιπέτειες των Ευβοέων εμπλούτισαν με νέες 
αφηγήσεις την παράδοση και αποτέλεσαν τον πυρήνα του ἐπους. Κλείνοντας, θα ήθελα να 
συμμεριστώ με τη σειρά μου, χωρίς να πρωτοτυπήσω,, τις επιφυλάξεις για την ἀκριτη χρήση 
ἱιστορικὠν δεδομένων από τα Ομηρικά ἐπη. 

